wannaphong/clean_thaiwikipedia huggingface dataset:
# ฮิว ลอฟติง
ฮิว จอห์น ลอฟติง (14 มกราคม ค.ศ. 1886 – 26 กันยายน ค.ศ. 1947) เป็นนักเขียนและกวีชาวอังกฤษ เกิดที่เมืองเมเดนเฮดในมณฑลบาร์กเชอร์ เป็นบุตรในจำนวน 5 คน ของจอห์น ไบรเอน ลอฟติงกับเอลิซาเบธ แอกเนส ลอฟติงเรียนที่วิทยาลัยเมาต์เซนต์แมรีในมณฑลดาร์บิเชอร์ก่อนจะเรียนต่อด้านวิศวกรรมโยธาที่สถาบันเทคโนโลยีแมสซาชูเซตส์ หลังเรียนจบเขาทำงานเป็นวิศวกรโยธรในหลายประเทศก่อนจะสร้างครอบครัวที่นครนิวยอร์ก ต่อมาลอฟติงเข้าร่วมกองทัพบริติชในสงครามโลกครั้งที่หนึ่ง แล้วเริ่มแต่งเรื่อง คุณหมอดูลิตเติล เป็นจดหมายส่งให้ครอบครัวแทนการบอกเล่าเรื่องราวในสงคราม สองปีต่อมา ลอฟติงปลดประจำการและกลับไปอยู่กับครอบครัวที่สหรัฐ

ในปี ค.ศ. 1919 ลอฟติงและครอบครัวย้ายไปอยู่ที่เมืองคิลลิงเวิร์ต รัฐคอนเนตทิคัต ปีต่อมาเขาเผยแพร่ คุณหมอดูลิตเติล เป็นฉบับนิยายและได้รับความนิยม ลอฟติงเผยแพร่ภาคต่อ The Voyages of Doctor Dolittle ในอีกสองปีต่อมาและได้รับเหรียญนิวเบอรี สาขาวรรณกรรมเด็กยอดเยี่ยมประจำปี ค.ศ. 1923

ด้านชีวิตส่วนตัว ลอฟติงแต่งงานครั้งแรกกับฟลอรา สมอลล์ในปี ค.ศ. 1912 จนกระทั่งเธอเสียชีวิตในปี ค.ศ. 1927 ปีต่อมา เขาแต่งงานครั้งที่สองกับแคเทอรีน ฮาร์โรเวอร์ แต่หลังจากนั้นไม่กี่เดือน ฮาร์โรเวอร์เสียชีวิตด้วยโรคไข้หวัดใหญ่ ต่อมาในปี ค.ศ. 1935 ลอฟติงแต่งงานครั้งที่สามกับโจเซฟิน ฟริกเกอร์ ฮิว ลอฟติงเสียชีวิตที่เมืองโทแพงกา รัฐแคลิฟอร์เนียในปี ค.ศ. 1947
# เลดีแคโรไลน์ เวอร์สลีย์
เลดีแคโรไลน์ เวอร์สลีย์ 

 ประวัติ 
เลดีแคโรไลน์ เวอร์สลีย์ (สกุลเดิม:ดีวาร์) เกิดเมื่อวันที่ 12 กุมภาพันธ์ ค.ศ. 1934 ณ  อีสต์ดันบาร์ตันเชอร์ สก็อตแลนด์ เธอเป็นธิดาใน เฮนรี ดีวาร์ บารอนที่ 3 แห่งฟอร์ทีไวออต และ ซินเธีย สตาร์กี ชนชั้นสูงแห่งสก็อตแลนด์

 สมรส 
เธอแต่งงานกครั้งแรกกับ เจมส์ คาร์เนกี ดยุกที่ 3 แห่งไฟฟ์ พระโอรสเพียงคนเดียวใน เจ้าหญิงม็อด เคาน์เตสแห่งโซเทร็ค ในเดือนกันยายน ปี ค.ศ. 1956 โดยหลังจากแต่งงานแล้ว เธอได้รับบรรดาศักดิ์ที่  เดอะฮอลเนอเรอเบิล แคโรไลน์ ดีวาร์ (The Honourable Caroline Dewar) ก่อนจะกลายมาเป็น เลดี คาร์เนกี (The Honourable Lady Carnegie) ในไม่กี่วันถัดมา มีบุตรธิดาดังนี้
เลดีอเล็กซานดรา อีเธอริงตัน
เดวิด คาร์เนกี ดยุกที่ 4 แห่งไฟฟ์

ต่อมาเมื่อป้าของสามีเสียชีวิต สามีได้รับบรรดาศักดิ์ ดยุกแห่งไฟฟ์ เธอจึงเป็น ดัชเชสแห่งไฟฟ์ แต่ถึงกระนั้น ทั้ง 2 ได้หย่าร้างกันในปี ค.ศ. 1966 โดยเธอสูญเสียคำนำหน้า เฮอร์ แกรด์ (Her Grace) แต่ยังเป็นดัชเชสแห่งไฟฟ์ และมีคำนำหน้าที่ เดอะฮอลเนอเรอเบิล แคโรไลน์ ดัชเชสแห่งไฟฟ์ (The Honourable Caroline, Duchess of Fife) ต่อมา ปี ค.ศ. 1980 เธอได้สมรสอีกครั้งขณะมีอายุ 46 ปี กับ ริชาร์ด เวอร์สลีย์ โดยเธอต้องสละบรรดาศักดิ์ ดัชเชสแห่งไฟฟ์ และมาใช้บรรดาศักดิ์ที่ เดอะฮอลเนอเรอเบิล แคโรไลน์ เวอร์สลีย์ (The Honourable Lady Worsley) แต่ไม่มีบุตรธิดาร่วมกัน
หมวดหมู่:บุคคลที่เกิดในปี พ.ศ. 2477
หมวดหมู่:ราชวงศ์แซ็ก-โคบูร์กและก็อตธา
หมวดหมู่:ราชวงศ์วินด์เซอร์
# โคตาบาโต (เมือง)
โคตาบาโต (มากินดาเนา: Kuta Wato; เซบัวโน: Cotabato) เป็นเมืองอิสระในจังหวัดมากินดาเนาเดลนอร์เต ประเทศฟิลิปปินส์ มีประชากร 299,438 คนในปี ค.ศ. 2015

แม้ว่าโคตาบาโตจะเป็นศูนย์กลางของเขตปกครองตนเองบังซาโมโรในมินดาเนามุสลิม แต่ในด้านการปกครอง ถือว่าอยู่ในเขตโซกซาร์เจน เมืองนี้ถือเป็นเมืองอิสระที่ไม่ขึ้นกับจังหวัดมากินดาเนาเดลนอร์เตซึ่งเป็นที่ตั้งของเมือง แต่ในทางภูมิศาสตร์ เมืองนี้จะถูกรวมอยู่ในจังหวัดด้วย  โดยชื่อเมืองมีการใช้คำว่า "ซิตี" ต่อท้าย เพื่อไม่ให้สับสนกับจังหวัดโคตาบาโต

 ภูมิอากาศ 

 โครงสร้างพื้นฐาน 
 การขนส่ง 
ทางอากาศ
ท่าอากาศยานโคตาบาโต มีเที่ยวบินไปยังมะนิลา, เซบู และซัมบวงกา ให้บริการโดยสายการบินเซบูแปซิฟิกและฟิลิปปินส์แอร์ไลน์

ทางบก
สามารถเชื่อมต่อกับเมืองอื่น ๆ บนเกาะมินดาเนาโดยรถโดยสารประจำทาง รถจี๊ปนีย์ และรถตู้ขนาดเล็ก

ผู้ให้บริการรถโดยสาร:
 มินดาเนาสตาร์ มีรถโดยสารให้บริการไปยังคีดาปาวัน, ดีโกส และดาเบา
 ฮุสกีทัวร์ มีรถโดยสารให้บริการไปยังชารีฟอากวก, ตาคูโรง, โคโรนาดัล และเฮเนรัลซันโตส 
 เซมาเอ็กซ์เพรส มีรถโดยสารให้บริการไปยังเลบักและคาลามันซีก

การขนส่งในตัวเมือง
ได้แก่ มินิแคบ และรถสามล้อ ค่าโดยสารเริ่มต้นที่ 7 เปโซ นอกจากนี้ยังมีรถแท็กซี่

 เมืองฝาแฝด 
 ในประเทศ 
  ดาเบา
  ปานาโบ
  เกซอนซิตี
  ตากุม
  นากา
  ซุลตันคูดารัต
  ปารัง

 ต่างประเทศ 
  โจโฮร์บะฮ์รู มาเลเซีย
  บันดุง อินโดนีเซีย
# อีวาโนโวดเตสตโว
อีวาโนโวดเตสตโว (Ivanovo detstvo) เป็นภาพยนตร์เรื่องยาวแนวชีวิตและสงครามจากสหภาพโซเวียต กำกับโดย อันเดรย์ ตาร์คอฟสกีตอนแรกภาพยนตร์ถูกกำกับโดย Edward Gaikovich Abalyan และร่วมเขียนบทโดย Mikhail Papava ซึ่งไม่มีชื่อของตาร์คอฟสกีในกิตติประกาศ ภาพยนตร์ได้โครงเรื่องจากนิยายสั้นเรื่องเดียวกันในปี 1957 ของ Vladimir Bogomolov เรื่อง อีวาน ภาพยนตร์นำแสดงโดยนักแสดงเด็ก Nikolai Burlyayev, Valentin Zubkov, Evgeny Zharikov, Stepan Krylov, Nikolai Grinko และ Irma Raush ภรรยาของตาร์คอฟสกี

อีวาโนโวดเตสตโว เล่าเนื้อเรื่องของเด็กกำพร้าที่ชื่ออีวานและประสบการณ์ของเขาในช่วงสงครามโลกครั้งที่สอง อีวาโนโวดเตสตโว เป็นหนึ่งในภาพยนตร์โซเวียตในยุคนั้น เหมือนกับ Letyat zhuravli และ บัลลาดาโอซอลดาเต ที่มองไปที่ค่าใช้จ่ายสงครามของมนุษย์และไม่ได้เชิดชูเกียรติยศในสงครามเช่นเดียวกับภาพยนตร์ที่ผลิตก่อนการผ่อนปรนครุชชอฟ ในการสัมภาษณ์ตาร์คอฟสกีในปี 1962 ตาร์คอฟสกีกล่าวว่าในการสร้างภาพยนตร์เรื่องนี้เขาต้องการ "สื่อถึงความเกลียดชังของสงครามทั้งหมด" และเขาเลือกวัยเด็ก "เพราะเป็นช่วงวัยที่เผชิญกับสงครามมากที่สุด"

อีวาโนโวดเตสตโว ยังเป็นผลงานการกำกับภาพยนตร์ยาวเรื่องแรกของตาร์คอฟสกี และทำให้ตาร์คอฟสกีเป็นที่รู้จักในระดับนานาชาติ ภาพยนตร์ได้รับรางวัลสิงโตทองคำในงานเทศกาลภาพยนตร์เวนิสในปี 1962 และรางวัลโกลเดนเกตอวอร์ดในงานเทศกาลภาพยนตร์นานาชาติซานฟรานซิสโกในปีเดียวกัน นอกจากนี้ อีวาโนโวดเตสตโว ยังได้รับการคัดเลือกในฐานะภาพยนตร์ของสหภาพโซเวียตให้เข้าชิงรางวัลสาขาภาพยนตร์ภาษาต่างประเทศยอดเยี่ยม ในงานประกาศผลรางวัลออสการ์ ครั้งที่ 38  แต่ไม่ผ่านการคัดเลือกจากสถาบันศิลปะและวิชาการทางภาพยนตร์Margaret Herrick Library, Academy of Motion Picture Arts and Sciences ผู้สร้างภาพยนตร์ที่มีชื่อเสียงเช่น อิงมาร์ เบิร์กแมน, Sergei Parajanov และ กชึชตอฟ กีแยชลอฟสกี ได้ยกย่องภาพยนตร์เรื่องนี้และมีส่วนในอิทธิพลต่อการทำงานของพวกเขา
 อ้างอิง
# การควบคุมจราจรทางอากาศ
thumb|หอควบคุมจราจรสนามบินที่ท่าอากาศยานนานาชาติฉัตรปาตี ศิวะจี ในมุมไบ  อินเดีย
thumb|หอควบคุมจราจรสนามบินที่ท่าอากาศยานสุวรรณภูมิ ประเทศไทย
thumb|240px|หอควบคุมจราจรสนามบินหมายเลข 1 (ATCT-1) ที่ ท่าอากาศยานนานาชาติกัวลาลัมเปอร์ มาเลเซีย
thumb|หอควบคุมจราจรสนามบินที่ท่าอากาศยานออสโล การ์เดอร์มอน นอร์เวย์|301x301px
thumb|หอควบคุมจราจรสนามบินที่ท่าอากาศยานนานาชาติจูอันดา อินโดนีเซีย
thumb|หอควบคุมจราจรสนามบินที่ท่าอากาศยานลากวาร์เดีย (LGA) ในนิวยอร์กซิตี้
การควบคุมจราจรทางอากาศ  เป็นบริการภาคพื้นดินของผู้ควบคุมจราจรทางอากาศทั้งติดต่อโดยตรงกับอากาศยานบนพื้นดินและผ่านน่านฟ้าที่ควบคุมอยู่ และสามารถให้คำแนะนำบริการกับอากาศยานในน่านฟ้าที่ไม่ได้ควบคุมอยู่ได้ วัตถุประสงค์หลักของการควบคุมจราจรทางอากาศคือ การป้องกันการชนกัน จัดระเบียบและเร่งรัดการจราจรทางอากาศ และให้ข้อมูลและการช่วยเหลืออื่น ๆ กับนักบิน ในบางประเทศ การควบคุมจราจรทางอากาศ มีบทบาทในด้านความปลอดภัยและการป้องกัน หรือดำเนินการโดยฝ่ายทหาร

ในการป้องกันการชนกันของอากาศยาน ผู้ควบคุมจราจรทางอากาศจะบังคับใช้กฎการแยกจราจร (Traffic separation rules) ซึ่งเพื่อจะทำให้มั่นใจได้ว่าอากาศยานแต่ละลำจะคงมีพื้นที่ว่างขั้นต่ำรอบ ๆ เครื่องตลอดเวลา อากาศยานจำนวนมากยังมีระบบหลีกเลี่ยงการชน ซึ่งจะเพิ่มความปลอดภัยโดยการเตือนนักบินเมื่อมีอากาศยานลำอื่นเข้ามาใกล้มากจนเกินไป

ในหลายประเทศ การควบคุมจราจรทางอากาศมีให้บริการทั้งแบบส่วนบุคคล ทางทหาร และเชิงพาณิชย์ภายในน่านฟ้า ซึ่งขึ้นอยู่กับประเภทของเที่ยวบิน และระดับของน่านฟ้า ผู้ควบคุมการจราจรทางอากาศอาจออก คำสั่ง (instructions) ซึ่งนักบินจะต้องปฏิบัติตาม หรือออก คำแนะนำ (advisories) (รู้จักกันในนาม ข้อมูลการบิน (flight information) ในบางประเทศ) ซึ่งนักบินอาจใช้ดุลยพินิจของตนหรือเพิกเฉยได้ ผู้รับผิดชอบเที่ยวบินทั้งหมด (Pilot in command) เป็นผู้ที่มีอำนาจสูงสุดในการปฏิบัติการสำหรับความปลอดภัยของอากาศยาน และในบางครั้งสำหรับกรณีฉุกเฉิน อาจมีการเบี่ยงเบนจากคำสั่งของผู้ควบคุมการจราจรทางอากาศ ตามขอบเขตที่กำหนดไว้เพื่อให้สามารถใช้ดำเนินความปลอดภัยของอากาศยานได้

ภาษา

ตามข้อกำหนดขององค์การการบินพลเรือนระหว่างประเทศ (ICAO) ผู้ควบคุมจราจรทางอากาศจะดำเนินการโดยใช้ภาษาอังกฤษหรือภาษาที่ใช้กันโดยสถานีภาคพื้นดิน ในทางปฏิบัติ ภาษาท้องถิ่นในแต่ละภูมิภาคนั้นถูกใช้เป็นปกติ อย่างไรก็ตาม ภาษาอังกฤษจะต้องถูกใช้เมื่อมีการร้องขอ
# ซาโตชิ ชิมิซุ
ซาโตชิ ชิมิซุ (Satoshi Shimizu; ภาษาญี่ปุ่น: 清水 聡) นักมวยสากลสมัครเล่นชาวญี่ปุ่น เกิดเมื่อ 13 มีนาคม พ.ศ. 2529 ที่จังหวัดโอกายามะ ประเทศญี่ปุ่น  ชิมิซุได้เหรียญทองแดงโอลิมปิก พ.ศ. 2555 หลังจากนั้น เขาหันมาชกมวยสากลอาชีพ และได้ครองแชมป์ OPBF รุ่นเฟเธอร์เวทใน พ.ศ. 2560

ชิมิซุเริ่มชกมวยสากลสมัครเล่นตั้งแต่ยังเรียนในระดับมัธยมศึกษา จนติดทีมชาติญี่ปุ่นเข้าแข่งขันกีฬาโอลิมปิก 2 ครั้ง ครั้งแรก โอลิมปิก พ.ศ. 2551 ที่ปักกิ่ง ประเทศจีนในรุ่นเฟเธอร์เวท รอบแรก ได้บาย รอบสอง แพ้ ยากุบ เคอเลิช จากตุรกี ไม่ได้เหรียญรางวัล ซึ่งชิมิซุไม่พอใจผลการตัดสินในครั้งนี้ จากนั้น เขาได้เหรียญทองแดงในการแข่งขันมวยสากลสมัครเล่นชิงแชมป์เอเชีย พ.ศ. 2552 ที่ประเทศจีน ในเดือนมกราคม พ.ศ. 2553 เขาต้องเข้ารับการผ่าตัดจากอาการบาดเจ็บที่ไหล่ และหยุดชกไปหนึ่งปี เมื่อกลับมาชกอีกครั้ง ชิมิซุกลับมาชกในรุ่นแบนตัมเวท เนื่องจากรุ่นเฟเธอร์เวทถูกยุบไป เขาเข้าแข่งขันกีฬาเอเชียนเกมส์ พ.ศ. 2553 แต่ไม่ได้เหรียญรางวัล.
ต่อมา เขาติดทีมชาติญี่ปุ่นเข้าแข่งขันโอลิมปิก พ.ศ. 2555 ที่ลอนดอน ประเทศอังกฤษในรุ่นแบนตัมเวท รอบแรก ชนะ อีซาอัก ดอกโบ จาก กานา เมื่อ 28 กรกฎาคม รอบสอง ชนะอาร์เอสซี มาโกเมด อับดุลฮามิดอฟ จากอาเซอร์ไบจาน ยก 3 เมื่อ 1 สิงหาคม รอบก่อนรองชนะเลิศ ชนะ โมฮาเหมด อัวดาฮี จากแอลจีเรีย เมื่อ 5 สิงหาคม รอบรองชนะเลิศ แพ้ลุก แคมป์เบล จากสหราชอาณาจักร เมื่อ 10 สิงหาคม ได้เหรียญทองแดง นับเป็นเหรียญทองแดงเหรียญแรกของญี่ปุ่นนับตั้งแต่ พ.ศ. 2511 . 

ชิมิซุขึ้นชกมวยสากลอาชีพครั้งแรกเมื่อ 4 กันยายน พ.ศ. 2559 ชนะน็อค ลี อินคยู ยก 5 ชกชนะอีกสองครั้งก็ขึ้นชิงแชมป์ OPBF รุ่นเฟเธอร์เวทเมื่อ 2 ตุลาคม พ.ศ. 2560 ชนะน็อค โนห์ ซามยุง ยก 5
# ฟุตบอลหญิงทีมชาตินิวซีแลนด์
ฟุตบอลหญิงทีมชาตินิวซีแลนด์ เป็นทีมฟุตบอลหญิงตัวแทนจากประเทศนิวซีแลนด์ อยู่ภายใต้การควบคุมของฟุตบอลนิวซีแลนด์
# สโมสรฟุตบอลครัสโนดาร์
สโมสรฟุตบอลครัสโนดาร์ เป็นสโมสรฟุตบอลรัสเซียจากเมืองครัสโนดาร์ ปัจจุบันลงแข่งขันในรัสเซียนพรีเมียร์ลีก สโมสรก่อตั้งในปี ค.ศ. 2008 และได้เลื่อนชั้นสู่รัสเซียนเฟิสต์ดิวิชันในปี ค.ศ. 2009 ก่อนที่จะเลื่อนชั้นสู่รัสเซียนพรีเมียร์ลีกในฤดูกาล 2010

ในเดือนพฤษภาคม ค.ศ. 2013 สโมสรครัสโนดาร์ได้เริ่มต้นการก่อสร้างสนามกีฬาครัสโนดาร์ ความจุ 36,260 ที่นั่ง ซึ่งได้เปิดใช้งานวันที่ 9 ตุลาคม ค.ศ. 2016 โดยก่อนหน้านั้น สโมสรได้ใช้สนามกีฬาคูบานเป็นสนามเหย้า
# อากุ้ย
สงครามจีน-พม่า
หนึ่งในแม่ทัพคนสำคัญของสงครามต้าชิง-พม่า ซึ่งเขาเดินทางมาพร้อมกับขุนนางระดับสูงของต้าชิงอีกหลายคน โดยในศึกครั้งนี้อากุ้ยนับเป็นผู้ที่มีบทบาทสำคัญอย่างยิ่งในการรักษาเส้นทางลำเลียงเสบียงอาหารตลอดการศึก โดยเขาได้กล่าวกับผู้ใต้บังคับบัญชาเอาไว้ว่า "อันหลักแห่งการทหารแต่โบราณ ย่อมถือเรื่องเสบียงทหารเป็นหลักใหญ่แห่งกองทัพ" Asian Studies เอเชียศึกษา | พงศาวดารราชวงศ์ชิง (清史稿) เล่มที่ 318 บรรพที่ 105 แต่ครั้งนี้ต้าชิงเองก็ต้องมาเจอกับยอดแม่ทัพของฝ่ายพม่าที่มีสติปัญญาไม่แพ้ฝั่งจีนเลย ทำให้การต่อสู้ครั้งนี้เป็นการต่อสู้ที่ยากลำบากที่สุดในชีวิตของเขา สุดท้ายกองทัพพม่าสามารถล้อมกองทัพต้าชิงเอาไว้ได้ ฟู่เหิงตัดสินใจจะทำสงครามตัดสินกับทางพม่า แต่อากุ้ยได้ห้ามเอาไว้และเขายังเป็นผู้ที่มีบทบาทสำคัญซึ่งทำให้การเจรจาเกิดขึ้นมาได้ แม้จะถูกต่อต้านอย่างหนักจากฟู่เหิงก็ตาม แต่ด้วยขณะนั้นแม่ทัพนายกองของฝ่ายต้าชิงต่างก็เห็นด้วยกับการตัดสินใจของอากุ้ย ทำให้สุดท้ายจีน-พม่าสามารถบรรลุสนธิสัญญากองตน เป็นการปิดฉากสงครามลง ในวันที่ 22 ธันวาคม 2312 หลังกลับถึงเมืองหลวงเขาได้ถูกจักรพรรดิเฉียนหลง ตำหนิอย่างรุนแรงหลังเห็นฟู่เหิงต้องมาเสียชีวิต โดยพระองค์ตำหนิอากุ้ยที่ไม่เตือนฟู่เหิงจนทำให้กองทัพต้าชิงต้องสูญเสียอย่างหนัก และกล่าวว่า "บัดนี้ราชวงศ์แห่งสวรรค์ของข้าต้องถูกพวกคนเถื่อนดูแคลน" Dai, Yingcong (2004). "A Disguised Defeat: The Myanmar Campaign of the Qing Dynasty". Modern Asian Studies. 38

ผลงานหลังจากนั้น
 ปราบจราจลในมณฑลเสฉวน (พ.ศ. 2314-2319)  Hoiberg, Dale H., ed. (2010). "A-kuei". Encyclop?dia Britannica. I: A-Ak – Bayes (15th ed.). Chicago, Illinois: Encyclop?dia Britannica
 ปราบจลาจลในมณฑลกานซู่ (พ.ศ. 2324)  Lipman, Jonathan Neaman (1998). Familiar Strangers: A History of Muslims in Northwest China. Hong Kong University Press.
 บุกเกาะไต้หวัน (พ.ศ. 2329-2330) Dupuy, R. Ernest; Dupuy, Trevor N. (1986). The Encyclopedia of Military History from 3500 B.C. to the Present (2nd Revised ed.). New York, NY: Harper & Row, Publishers.

ดูเพิ่ม
 สิบการทัพใหญ่
# สโมสรฟุตบอลอาร์เซนัลตูลา
สโมสรฟุตบอลอาร์เซนัลตูลา  เป็นสโมสรฟุตบอลรัสเซียจากเมืองตูลา ปัจจุบันลงเล่นในรัสเซียนพรีเมียร์ลีก

ในฤดูกาล 2013–14 อาร์เซนัลตูลาเลื่อนชั้นสู่รัสเซียนพรีเมียร์ลีกได้สำเร็จหลังจบอันดับที่ 2 ทำให้สโมสรสามารถเลื่อนชั้นสามฤดูกาลติดต่อกัน อย่างไรก็ตาม ในฤดูกาลถัดมา พวกเขาจบอันดับสุดท้ายของลีก ทำให้ต้องตกชั้น แต่ก็กลับคืนสู่ลีกสูงสุดได้ภายในหนึ่งฤดูกาล
# เอ็กซ์ตรีมรูลส์ (2018)
เอ็กซ์ตรีมรูลส์ (2018) (Extreme Rules (2018)) เป็นการแสดงมวยปล้ำอาชีพแบบ เพย์-เพอร์-วิว (PPV)ของWWE ซึ่งมีกำหนดจัดวันที่ 15 กรกฎาคม 2018 ณ สนาม PPG Paints Arena ในเมือง Pittsburgh, Pennsylvania

 ผล
# สโมสรฟุตบอลรูบินคาซัน
สโมสรฟุตบอลรูบินคาซัน (, Futbolny klub Rubin Kazan) เป็นสโมสรฟุตบอลอาชีพรัสเซีย ตั้งอยู่ที่เมืองคาซัน สาธารณรัฐตาตาร์สถาน ก่อตั้งในปี ค.ศ. 1958 และเริ่มเล่นในลีกสูงสุดมาตั้งแต่ปี ค.ศ. 2003 สโมสรชนะเลิศรัสเซียนพรีเมียร์ลีกในฤดูกาล 2008 และ 2009 นอกจากนี้ยังชนะเลิศรัสเซียนคัพ ฤดูกาล 2011–12 จนได้เข้าร่วมการแข่งขันระดับทวีปยุโรปอยู่บ่อยครั้ง สนามเหย้าของสโมสรมีชื่อว่าคาซันอะเรนา

 เกียรติประวัติ 
thumbnail|Kurban Berdyev และ Mintimer Shaimiev กำลังถือถ้วยรัสเซียนพรีเมียร์ลีก

 ในประเทศ 
รัสเซียนพรีเมียร์ลีก: 
ชนะเลิศ (2): 2008, 2009

รัสเซียนเนชันนัลฟุตบอลลีก: 
ชนะเลิศ (1): 2002

รัสเซียนคัพ: 
ชนะเลิศ (1): 2011–12

รัสเซียนซูเปอร์คัพ: 
ชนะเลิศ (2): 2010, 2012

 ระหว่างประเทศ 
Commonwealth of Independent States Cup: 
ชนะเลิศ (1): 2010

 สถิติการแข่งขันระดับทวีป 
 การแข่งขัน ฤดูกาล แข่ง ชนะ เสมอ แพ้ ได้ เสีย ต่างยูฟ่าแชมเปียนส์ลีก3164751216–4ยูฟ่ายูโรปาลีก42611873623+13ยูฟ่าคัพ2630385+3ยูฟ่าอินเตอร์โตโตคัพ1421163+3ทั้งหมด7522016166247+15

เมื่อเดือนกุมภาพันธ์ ค.ศ. 2018 รูบินคาซันอยู่อันดับที่ 81 จากการจัดอันดับสัมประสิทธิ์ของยูฟ่า

 สนาม 
250px|thumb|คาซันอะเรนา
สนามเหย้าของสโมสรคือคาซันอะเรนา มีความจุ 45,000 ที่นั่ง ตั้งอยู่ที่เมืองคาซัน ส่วนสนามเหย้าของชุดเยาวชนคือสนามกีฬารูบิน (ความจุ 10,000 ที่นั่ง) ตั้งอยู่ทางทิศเหนือของตัวเมือง
# เดอะเน็กซ์บอย/เกิร์ลแบนด์ไทยแลนด์
เดอะเน็กซ์บอย/เกิร์ลแบนด์ไทยแลนด์  เป็นรายการค้นหาศิลปินบอยแบนด์และเกิร์ลกรุปวงใหม่ของประเทศไทย ซึ่งซื้อลิขสิทธิ์รายการ The Next Boy/Girl Band จากทัลปา มีเดีย กรุ๊ป ประเทศเนเธอร์แลนด์ 
โดยในวันที่ 7 มีนาคม พ.ศ. 2561 ก็ได้มีการเปิดตัวโปรดิวเซอร์ 2 แรกคือคน เมทินี กิ่งโพยม และ ซอนย่า คูลลิ่ง ก่อนจะมีการเปิดตัวโปรดิวเซอร์อีกทั้ง 6 คนในวันที่ 21 มีนาคม พ.ศ. 2561 ซึ่งก็ได้แก่ ทาทา ยัง, เจตริน วรรธนะสิน, นิโคล เทริโอ, ขันเงิน เนื้อนวล, ณัฐวุฒิ ศรีหมอก และ อองตวน ปินโต โดยได้มีการแถลงข่าวเปิดตัวรายการอย่างเป็นทางการอีกครั้งในวันที่ 29 มีนาคม พ.ศ. 2561 ซึ่งรายการออกอากาศครั้งแรกในวันที่ 3 มิถุนายน พ.ศ. 2561 ทาง สถานีโทรทัศน์สีกองทัพบกช่อง 7 

กติกา
 
การแข่งขันจะถูกแบ่งออกเป็น 2 ทีมใหญ่คือทีมบอย และ ทีมเกิร์ล โดยแต่ละทีมจะมีกรรมการหรือโปรดิวเซอร์ทีมละ 4 คน ซึ่งผู้เข้าแข่งขันจะต้องผ่านการแนะนำตัวและผ่านการคัดเลือกอีก 2 รอบคือรอบลิปซิ้ง และ รอบร้องเพลง ถึงจะได้ไปรอในรอบฮอตซีท

รอบแนะนำตัว
ผู้เข้าแข่งขันจะต้องเข้าไปแนะนำตัวเองในรูปแบบที่แตกต่างกันโดย
 Boy/Girl Talk: เป็นการแนะนำตัวพูดคุยแลกเปลี่ยนประสบการณ์หรือแสดงความสามารถกับเพศตรงข้าม
 30 Seconds Box: เป็นการแนะนำตัวเองหรือแสดงความสามารถของตัวเองผ่านหน้ากล้องภายในระยะเวลา 30 วินาที
 Secret Make Up Cam: เป็นการแนะนำตัวเองหรือแสดงความสามารถของตัวเองผ่านหน้ากล้อง
 Sitting Room: เป็นการแนะตัวเองผ่านการสัมภาษณ์โดยพิธีกรประจำรายการ

รอบลิปซิ้ง
หลังจากที่ผู้เข้าแข่งขันทำการแนะนำตัวเสร็จจะต้องขึ้นลิฟท์ไปบนเวทีเพื่อไปแสดงความสามารถด้านการลิปซิ้งและการเอ็นเตอร์เทนผู้คน แต่หากผู้เข้าขันได้ปุ่มสีแดงอย่างน้อย 2 ปุ่มจากโปรดิวเซอร์ผู้เข้าแข่งขันก็จะถูกออกจากการแข่งขันโดยทันที

รอบร้องเพลง
เป็นรอบที่ผู้เข้าแข่งขันจะต้องร้องเพลงและแสดงความสามารถให้โปรดิวเซอร์แต่ละคนได้เห็นโดย
 กรณีผู้เข้าแข่งขันได้ปุ่มสีเขียวจากโปรดิวเซอร์ 3 ปุ่ม ผู้เข้าแข่งขันจะได้ผ่านเข้ารอบและขึ้นไปรอบนฮอตซีททันที
 กรณีผู้เข้าแข่งขันได้ปุ่มสีเขียวจากโปรดิวเซอร์ 2 ปุ่ม โปรดิวเซอร์ในทีมนั้นจะต้องทำการปรึกษากันว่าผู้เข้าแข่งขันสมควรผ่านเข้ารอบต่อไปหรือไม่ หากผู้เข้าแข่งขันได้ปุ่มสีเขียวผู้เข้าแข่งขันก็จะผ่านเข้าไปรอบนฮอตซีททันที แต่หากผู้เข้าแข่งขันได้ปุ่มสีแดงผู้เข้าแข่งขันก็จะตกรอบโดยทันที
 กรณีผู้เข้าแข่งขันได้ปุ่มสีแดงจากโปรดิวเซอร์อย่างน้อย 2 ปุ่ม ผู้เข้าแข่งขันก็จะถูกออกจากการแข่งขันโดยทันที

รอบฮอตซีท
ในแต่ละทีมจะมีฮอตซีทอย่างละ 6 ที่ เมื่อฮอตซีทในแต่ละทีมมีผู้เข้าแข่งขันครบทั้ง 6 คนแล้ว ผู้เข้าแข่งขันที่ได้นั่งบนฮอตซีทสามารถถูกคัดออกและสับเปลี่ยนเป็นผู้เข้าแข่งขันคนใหม่ได้ทุกเมื่อ หากโปรดิวเซอร์ในทีมนั้นได้ทำการปรึกษาจะว่าจะคัดเลือกผู้ที่นั่งอยู่บนฮอตซีทออกแล้วเอาผู้เข้าแข่งขันคนใหม่เข้ามาแทน ซึ่งผู้เข้าแข่งขันที่ถูกคัดออกจากฮอตซีทจะถูกออกจากการแข่งขันโดยทันที 

โดยผู้เข้าแข่งขันที่นั่งฮอตซีทเป็น 6 คนสุดท้ายทั้ง 2 ทีมจะได้ผ่านเข้ารอบไปในรอบแสดงสดและจะได้เป็นศิลปินบอยแบนด์และเกิร์ลกรุ๊ปวงใหม่ของประเทศไทย

โปรดิวเซอร์และพิธีกร

 โปรดิวเซอร์ทีมบอย ฤดูกาล 1 เมทินี กิ่งโพยม✔  ทาทา ยัง✔  ขันเงิน เนื้อนวล✔  อองตวน ปินโต✔  โปรดิวเซอร์ทีมเกิร์ล ฤดูกาล 1 ซอนย่า คูลลิ่ง✔  เจตริน วรรธนะสิน✔  นิโคล เทริโอ✔ นที เอกวิจิตร ✔ พิธีกร ฤดูกาล 1 อนุสิทธิ์ แสงนิ่มนวล ✔  ณัฐธยาน์ บุญชมไพศาล ✔ 
ฤดูกาล

 ฤดูกาลที่ 1 

 วงที่ชนะการแข่งขัน ทีมเกิร์ลประกอบไปด้วย เตย, เฟรช, พลอย, ปลายฟ้า และ คลอเดีย
# รัฐมนตรีว่าการทบวงทหารอากาศสหรัฐ
รัฐมนตรีว่าการทบวงทหารอากาศสหรัฐ ((คำย่อ SecAF, หรือ SAF/OS)) ตำแหน่งเจ้าหน้าที่รัฐฝ่ายการเมือง เป็นผู้บังคับบัญชาและหัวหน้าเจ้าพนักงานในทบวงทหารอากาศสหรัฐ ซึ่งเป็นพลเรือนที่ประธานาธิบดีสหรัฐแต่งตั้งโดยความยินยอมและเห็นชอบโดยวุฒิสภาสหรัฐ10 USC 8013 (a) รมว.ทบวงทหารอากาศฯ ขึ้นตรงต่อรัฐมนตรีว่าการกระทรวงกลาโหมสหรัฐและ/หรือรัฐมนตรีช่วยว่าการกระทรวงกลาโหมสหรัฐ โดยมีอำนาจหน้าที่ตามกฎหมายที่สามารถบริหารกิจการต่างๆภายในทบวงทหารอากาศ10 USC 8013 (a)-(b)

ผู้ที่ซึ่งดำรงตำแหน่งรัฐมนตรีว่าการทบวง มีผู้ช่วยในการปฏิบัติงานที่มีศักดิ์อาวุโสภายในกระทบวงกองทัพอากาศ คือ ปลัดดทบวงทหารอากาศซึ่งเป็นผู้ช่วยฝ่ายพลเรือน และเสนาธิการทหารอากาศซึ่งเป็นผู้ช่วยฝ่ายทหาร

รัฐมนตรีว่าการทบวงทหารอากาศคนแรกคือ สจวต ไซมิงตัน ซึ่งสาบานตนเมื่อวันที่ 18 กันยายน 1947 เมื่อตอนมีการปฏิรูปกองทัพอากาศทหารบกสหรัฐ ให้เปลี่ยนสถานะเป็นทบวงที่เป็นอิสระจากกระทรวงกลาโหมและดำเนินกิจการของตนเอง ตามรัฐบัญญัติความมั่นคงแห่งชาติ

 หน้าที่ความรับผิดชอบ 
รัฐมนตรีว่าการทบวงทหารอากาศ เป็นผู้บังคับบัญชาและหัวหน้าเจ้าพนักงานของกองทัพอากาศสหรัฐ คล้ายคลึงกับประธานเจ้าหน้าที่บริหารของบริษัท 10 USC 101 (a)(8) ไม่ว่าจะเป็นเจ้าที่สำนักงานใหญ่ที่วอชิงตัน หรือหน่วยงานซึ่งประกอบได้ด้วยหน่วยงานต่างๆทั้งหมดของกองทัพอากาศสหรัฐ และ กองกำลังพิทักษ์มาตุภูมิฝ่ายการทัพอากาศ

ความรับผิดชอบพิเศษของรัฐมนตรีว่าการทบวงทหารอากาศ ได้รับการระบุไว้ในหัวข้อ 10 มาตรา 8013 (b) ของ กฎหมายสหรัฐอเมริกา รวมไปถึง: การสรรหาบุคลากร, การจัดระเบียบกองทัพ, การสนับสนุนกองทัพ, งานด้านยุทธภัณฑ์ (รวมไปถึงการวิจัยและพัฒนา), การฝึกฝนกำลังพล, งานบริการประชาชน, การสั่งระดมพล, การสั่งเลิกพล, การบริหาร(รวมไปถึงการบำรุงขวัญกำลังใจและด้านสวัสดิการ), การบำรุงรักษา, งานก่อสร้างและซ่อมแซมของกองทัพ, การก่อสร้างและบำรุงรักษาใดๆที่ซึ่งเกี่ยวกับอาคาร สถานที่ สิ่งสาธารณูปโภค ที่กองทัพได้มีซึ่งกรรมสิทธิ์ในการครอบครองอยู่ในทรัพย์สินนั้นๆ จำเป็นต้องดำเนินการรับผิดชอบอย่างเฉพาะเจาะจงตามที่กฎหมายระบุไว้10 USC 8013 (b)

โดยอำนาจรัฐมนตรีว่าการกระทรวงกลาโหมสหรัฐ รัฐมนตรีว่าการทบวงทหารอากาศสามารถแต่งตั้งนายทหารผู้หนึ่งผู้ใดให้มาปฏิบัติหน้าที่ได้ให้ทำหน้าที่ตามที่ระบุในประมวลกฎหมายสหรัฐหัวข้อ 10 มาตรา 8013 (b) ไปยังกองบัญชาการสั่งการทหาร เพื่อให้ปฏิบัติหน้าที่ภารกิจตามที่ได้รับมอบหมายได้  หากหน่วยของกองทัพอากาศได้รับมอบหมายให้เป็นผู้บัญชาการรบ รัฐมนตรีว่าการกระทรวงกลาโหมเท่านั้นที่มีอำนาจสั่งการ 10 USC 162 (a)
# รัฐมนตรีว่าการทบวงทหารบกสหรัฐ
รัฐมนตรีว่าการทบวงทหารบก  เป็นตำแหน่งเจ้าหน้าที่รัฐฝ่ายการเมืองในกระทรวงกลาโหมสหรัฐ ในอดีตเคยมีความรับผิดชอบตามกฎหมายสำหรับทุกเรื่องที่เกี่ยวข้องกับกองทัพบกสหรัฐ ทั้งด้าน ทรัพยากรบุคคล บุคลากร การกำลังสำรอง การแต่งตั้งกำลังพล ปัญหาด้านสิ่งแวดล้อม ระบบอาวุธ การครอบครองยุทธพันธ์ การสื่อสารและการจัดการทางการคลัง

ตำแหน่งรัฐมนตรีว่าการทบวงทหารบกได้รับการเสนอชื่อโดยประธานาธิบดีสหรัฐ และลงมติรับรองโดยวุฒิสภาสหรัฐ โดยอยู่ภายใต้สายบังคับบัญชาของรัฐมนตรีว่าการกระทรวงกลาโหมสหรัฐ ตำแหน่งนี้มาแทนที่รัฐมนตรีว่าการกระทรวงสงคราม ในวันที่ 18 กันยายน 1947 เมื่อกระทรวงการสงครามสหรัฐได้ลดฐานะไปเป็นทบวงทหารบกสหรัฐและอยู่ภายใต้กระทรวงกลาโหมสหรัฐ

 หน้าที่ความรับผิดชอบ 
ผู้นำอาวุโสของกองทัพบกสหรัฐ ประกอบด้วยพลเรือนสองคนคือ รัฐมนตรีทบวงทหารบก และปลัดทบวงทหารบก และนายทหารยศพลเอกสองนายคือ เสนาธิการกองทัพบก และรองเสนาธิการทหารบก

รัฐมนตรีว่าการทบวงทหารบก ถือเป็นประธานเจ้าหน้าที่บริหารของทบวงทหารบก เสนาธิการทหารบกมีหน้าที่ขึ้นตรงต่อรัฐมนตรีว่าการทบวงฯ รัฐมนตรีมีหน้าที่เสนอและชี้แจงนโยบายแผนงานรวมไปถึงงบประมาณของกองทัพบกแก่รัฐมนตรีว่าการกระทรวงกลาโหมสหรัฐ เจ้าหน้าที่ฝ่ายอื่นใด และกรรมาธิการร่วมความมั่นคงรัฐสภาสหรัฐ นอกจากนี้ รัฐมนตรีว่าการทบวงทหารบกยังจะต้องสื่อสารไม่ว่าจะเป็น นโยบายกองทัพ แผนการโปรแกรมต่างๆ ความสามารถและขีดจำกัด อีกทั้งความสำเร็จต่างๆต่อสาธารณชน ในกรณีจำเป็น รัฐมนตรีกระทรวงฯ จะประชุมร่วมกับผู้นำอาวุโสของกองทัพเพื่ออภิปรายปัญหา ให้คำแนะนำและขอคำแนะนำ รัฐมนตรีทบวงทหารบกถือเป็นกรรมาธิการจัดซื่อกลาโหมสหรัฐ

รัฐมนตรีมีหน้าที่หลายอย่างภายใต้ประมวลจริยธรรมของผู้พิพากษาทางทหาร รวมถึงอำนาจในการสั่งชุมนุมศาลทหารทั่วไป หน้าที่อื่น ได้แก่ ช่วยในการปฏิบัติงานฝ่ายพลเรือนตามนโยบายของกระทรวง
# จังหวัดแอลบล็องก์
จังหวัดแอลบล็องก์  เป็นจังหวัดในอดีตของประเทศโปแลนด์ในช่วงปี ค.ศ. 1975 – ค.ศ. 1998 ซึ่งจังหวัดได้ถูกยุบในปี ค.ศ. 1998 เนื่องจากการปฏิรูปการปกครองท้องถิ่น ในปี ค.ศ. 1998 มีเนื้อที่ 6,103 ตารางกิโลเมตร และมีประชากร 495,100 คน โดยมีเมืองหลักคือแอลบล็องก์

ในปี ค.ศ. 1999 จังหวัดได้รับการรวมเข้ากับจังหวัดปอมอแช และจังหวัดวาร์เมีย-มาซูรือ

 เมืองต่าง ๆ 
จังหวัดแอลบล็องก์ประกอบด้วย 18 เมือง โดยรายชื่อเรียงตามจำนวนประชากร (ข้อมูลปี ค.ศ. 1998)
 18px Elbląg (129,782)
 18px Kwidzyn (39,560)
 18px Malbork (39,256)
 18px Braniewo (18,865)
 18px Pasłęk (12,516)
 18px Sztum (10,930)
 18px Nowy Dwór Gdański (10,462)
 18px Orneta (9,837)
 18px Prabuty (8,125)<li> 18px Dzierzgoń (5,653)
<li> 18px Susz (5,600)
<li> 18px Nowy Staw (3,896)
<li> 18px Pieniężno (2,975)
<li> 18px Tolkmicko (2,766)
<li> 18px Frombork (2,528)
<li> 18px Kisielice (2,222)
<li> 18px Młynary (1,844)
<li> 18px Krynica Morska (1,376)
# จังหวัดบีแยลสกอ-เบียวา
จังหวัดบีแยลสกอ-เบียวา  เป็นจังหวัดในอดีตของประเทศโปแลนด์ในช่วงปี ค.ศ. 1975 – ค.ศ. 1998 ซึ่งจังหวัดได้ถูกยุบในปี ค.ศ. 1998 เนื่องจากการปฏิรูปการปกครองท้องถิ่น ในปี ค.ศ. 1998 มีเนื้อที่ 3,704 ตารางกิโลเมตร และมีประชากร 927,500 คน โดยมีเมืองหลักคือบีแยลสกอ-เบียวา

ในปี ค.ศ. 1999 จังหวัดได้รับการรวมเข้ากับจังหวัดชล็อนสก์ และจังหวัดมาวอปอลสกา

 เมืองต่าง ๆ 
จังหวัดแอลบล็องก์ประกอบด้วย 18 เมือง โดยรายชื่อเรียงตามจำนวนประชากร (ข้อมูลปี ค.ศ. 1998)

 28px Bielsko-Biała (180,300)
 18px Oświęcim (43,900)
 18px Cieszyn (37,600)
 18px Żywiec (32,400)
 18px Andrychów (23,000)
 18px Wadowice (19,500)
 18px Kęty (19,500)
 18px Ustroń (15,900)
 18px Skoczów (15,800)<li> 18px Wisła (11,800)
<li> 18px Sucha Beskidzka (9,900)
<li> 18px Chełmek (9,400)
<li> 18px Maków Podhalański (5,900)
<li> 18px Szczyrk (5,600)
<li> 18px Kalwaria Zebrzydowska (4,500)
<li> 18px Zator (3,600)
<li> 18px Strumień (3,400)
<li> 18px Wilamowice (2,800)
# ยูทูบเบอร์
ยูทูบเบอร์ หรือ ยูทิวบ์เบอร์  คือ ผู้มีอิทธิพลในสื่อสังคมซึ่งอัปโหลดหรือสร้างสรรค์วิดีโอในเว็บไซต์ยูทูบ โดยทั่วไปแล้วผูัคนมักโพสต์วิดิโอในช่องของตนเองบนเว็บไซต์ยูทูบ คำนี้ใช้งานครั้งแรกในภาษาอังกฤษเมื่อ ค.ศ. 2006

 อิทธิพล 
จากการศึกษาค้นคว้าพบว่า ยูทูบเบอร์เป็นผู้ผลิตสื่อบันเทิงที่สำคัญที่สุดของคนรุ่นยุคมิลเลนเนียล ยูทูบเบอร์มีอิทธิพลต่อสังคนจนกลายเป็นกลุ่มคนผู้มีชื่อเสียง เนื่องจากเว็บไซต์ยูทูบเป็นที่รู้จักกันอย่างกว้างขวางในฐานะแพลตฟอร์มวีดิทัศน์ในโซเชียลมีเดีย ยูทูบเบอร์เริ่มต้นโดยการพัฒนาจนไปถึงระดับกลุ่มผู้มีชื่อเสียง ซึ่งส่วนมากตามวัฒนธรรมจะต้องมีสังกัด แต่ยูทูบเบอร์ปกครองตัวเอง และอิสระ ในทางเดียวกัน ยูทูบเบอร์สามารถเข้าถึงระหว่างผู้ผลิตและผู้ชมได้โดยตรงผ่านสื่ออย่างยูทูบ

ยูทูบเบอร์ถือว่าเป็นอาชีพที่สามารถประชาสัมพันธ์และสร้างความบันเทิงสนุกสนานกับคนกลุ่มอายุ 18-34 ปีทั่วไป ในปี พ.ศ. 2557 มหาวิทยาลัยเซาส์เทร็นแคลิฟอร์เนียได้ออกสำรวจพบว่ากลุ่มเด็กอายุ 13-18 ปีในสหรัฐ พบว่ามีเยาวชนในช่วงอายุนี้ติดอันดับยูทูบเบอร์ที่ยอดนิยม 10 อันดับ หรือยูทูบเบอร์ที่มีอิทธิพลมากที่สุด 10 อันดับ ยูทูบเบอร์ติดอันดับจากการจัดอันดับของสโมชลำดับที่ 5 กับอาชีพที่มีอิทธิพลมากที่สุด ในการจัดอันดับในปี พ.ศ. 2558 มียูทูบเบอร์ 6 คนติดอันดับที่ 1 จากการสำรวจของเคเอสไอว่าเป็นผู้ทรงอิทธิพลมากที่สุด ยูทูบเบอร์ถือว่าเป็นอาชีพที่ทำให้ผู้สร้างสื่อวิดีโอเข้าถึงผู้ดูสื่อได้อย่างง่ายดายโดยยูทูบ

จากการสำรวจในประเทศไทยในปี พ.ศ. 2563 ยูทูบเบอร์พบเป็นอาชีพหนึ่งในห้ากับอาชีพในฝันเด็กไทย

 ในเชิงพาณิชย์ 
วีดิทัศน์ที่บรรลุเป้าหมายตามที่ยูทูบเบอร์หวังไว้ ส่งผลให้ผู้สนับสนุนเข้ามาว่าจ้างให้นำสินค้ารวมเข้ากับวีดิทัศน์ด้วย ในปี พ.ศ. 2558 ฟอบส์ รายงานว่า เฟลิกซ์ เชลล์แบรย์ หรือที่รู้จักกันในยูทูบว่า พิวดีพาย มีรายได้มากถึง 12 ล้านดอลลาร์สหรัฐ ซึ่งมากกว่ารายได้นักแสดงยอดนิยมในปี พ.ศ. 2557 อย่างคาเมรอน ดิแอซ หรือ กวินเน็ธ พัลโทรว์ ปีเดียวกัน เอ็นเอ็มอี ได้ระบุว่า การวล็อกกำลังกลายเป็นธุรกิจขนาดใหญ่ ในปี พ.ศ. 2561 วอลมาร์ต, นอร์ดสตรึม, และบริษัทอื่น ๆ มักใช้ยูทูบเบอร์ที่ยอดนิยมมาเป็นผู้นำเสนอ